‘กสิกร’ลั่นเขย่าบัลลังก์กรุงไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “กสิกรไทย” ฟุ้งสินเชื่อบ้านโต 2 เท่า คาดปีหน้าแซง “กรุงไทย” ขึ้นอันดับ 2
นายชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย เปิดเผยว่า ธนาคารกสิกรไทยตั้งเป้าเพิ่มส่วนแบ่งการตลาดสำหรับสินเชื่อที่อยู่อาศัยในปีหน้าเป็น 9% เพื่อแซงหน้าธนาคารกรุงไทยที่เป็นคู่แข่งที่ใหญ่และน่ากลัวที่สุด
ขณะที่ในปีนี้ธนาคารมียอดสินเชื่อที่อยู่อาศัยรวม 1.58 แสนล้านบาท หรือเติบโตขึ้น 13% และมีส่วนแบ่งการตลาดอยู่ที่ 8.3%
โดย 
“แม้ว่าตอนนี้เราจะยังตามหลังอยู่แต่ไม่ห่างมากนักไม่เกิน 1.5 หมื่นล้านบาท ทั้งที่ตอนต้นปีที่แล้วระยะห่างอยู่ที่ 3 หมื่นล้านบาท คาดว่าในปีหน้าเราน่าจะเบียดได้ เพราะ 45 ปีที่ผ่านมาเราเติบโตมากกว่าค่าเฉลี่ยของตลาด 2 เท่ามาโดยตลอด” นายชาติชาย กล่าว
นายชาติชาย กล่าวว่า ขณะนี้ตลาดสินเชื่อที่อยู่อาศัยไทยยังไม่ถึงขั้นอิ่มตัว เนื่องจากมียอดรวมสินเชื่ออยู่ที่ 1.85 ล้านล้านบาทหรือคิดเป็นเพียง 18 % ของจีดีพีเท่านั้น นอกจากนี้มาตรการกำหนดเพดานเงินกู้(LTV)ของธนาคารแห่งประเทศไทยยังส่งผลกระทบไม่มาก เพราะผู้กู้ส่วนใหญ่จะนิยมกู้ในวงเงินเพียง 6070 % จากราคาบ้าน จึงเชื่อว่าตลาดยังมีช่องว่างให้เติบโตได้อีกโดยเฉพาะในกลุ่มคอนโดมีเนียมที่มีสัดส่วนในการปล่อยสินเชื่ออยู่ที่ 55 % 
อย่างไรก็ตามคาดว่าตั้งแต่ปี 2555 เป็นต้นไป อสังหาริมทรัพย์ประเภทคอนโดฯจะเติบโตลดลง และกลุ่มบ้านเดี่ยวแถบชานเมืองจะกลับมาเติบโตได้ดีอีกครั้ง หากโครงการรถไฟฟ้าทั้ง 10 เส้นทางเริ่มมีการก่อสร้าง
นายอำพล โพธิ์โลหะกุล รองกรรมการผู้จัดการ ธนาคารกสิกรไทย กล่าวว่า ในปีหน้าตั้งเป้าจะเพิ่มยอดรวมสินเชื่อบุคคลเป็น 2.25 แสนล้านบาท หรือโตขึ้น 1215% จากในฐานปีนี้ที่ 1.98 แสนล้านบาท ส่วนรายได้จากค่าธรรมเนียมคาดว่าจะสามารถโตได้ที่ 3035% จากฐานที่ 1.5 หมื่นล้านบาท ขณะที่ยอดเงินฝากและกองทุนรวมคาดว่าจะเติบโตได้อีก 1618 % จากฐานในปีนี้ที่ 1.48 ล้านล้านบาท และตั้งเป้าควบคุมเอ็นพีแอลให้อยู่ไม่เกิน 1.8 % จากปีนี้อยู่ที่ 1.7 %
“ในปีหน้าธนาคารจะพยายามขยายสินเชื่อบุคคลประเภทอื่นๆ นอกเหนือจากสินเชื่อที่อยู่อาศัยให้มีสัดส่วนเพิ่มขึ้นเป็น 40 % โดยเฉพาะสินเชื่อในกลุ่มบัตรเครดิตที่เติบโตขึ้นในปีนี้ที่ 9 % และมียอดการใช้จ่ายผ่านบัตรถึง 1.2 แสนล้านบาทหรือเพิ่มขึ้น 48 % จากปีที่ผ่านมา “นายอำพล กล่าว
ด้านนายทินกร บุณยกะลิน ผู้อำนวยการฝ่ายอาวุโส ฝ่ายผลิตภัณฑ์สินเชื่อรายย่อย ธนาคารกรุงไทย กล่าวว่า ปีหน้ายังให้ความสำคัญกับสินเชื่อที่อยู่อาศัยซึ่งเป็นฐานที่สำคัญ เนื่องจากมองว่ายังสามารถเติบโตได้อยู่ เราก็จะพยายามรักษาตำแหน่งทางการตลาดที่เราอยู่อันดับที่ 2 เอาไว้
ขณะเดียวกัน จะขยายยอดรวมสินเชื่อลูกค้าบุคคลเพิ่มขึ้นเป็น 2.8 แสนล้านบาทโดยจะเน้นให้ความสำคัญไปที่สินเชื่อกรุงไทยธนวัฎซึ่งเป็นวงเงินกู้หมุนเวียนส่วนบุคคลสำหรับผู้ที่มีเงินเดือน เนื่องจากมีอัตราการทำกำไรที่สูงกว่าสินเชื่อที่อยู่อาศัยทีมียอดรวมสินเชื่อขณะนี้อยู่ที่ 1.75 แสนล้านบาท
“แต่จะอาจจะให้ความสำคัญกับสินเชื่อบุคคลประเภทอื่นมากกว่า ” นายทินกร กล่าว